Reģistrēts Kuldīgas novada pašvaldībā

27.11.2025. ar Nr. 0542/2025/V-3
VIENOŠANĀS Nr. 3
Par 07.06.2025. Līguma Nr. 0542/2025 termiņa pagarinājumu


    Parakstīšanas datums ir pēdējā pievienotā 

droša elektroniskā paraksta un tā laika zīmoga datums
Kuldīgas novada pašvaldība, reģ. Nr.90000035590, turpmāk - Pasūtītājs, tās domes priekšsēdētājas vietnieka Arta Roberta personā, kas rīkojas saskaņā ar Kuldīgas novada pašvaldības nolikumu, no vienas puses, un 

AS "Siltumelektroprojekts", reģ. Nr. 40003299454, turpmāk - Izpildītājs, tā prokūrista Mārtiņa Lauvas personā, kas rīkojas pamatojoties uz Komerclikumu un sabiedrības statūtiem, no otras puses

abi kopā turpmāk – Puses, izrādot brīvu un nepiespiestu gribu, bez maldības, viltus un spaidiem, saskaņā ar Latvijas Republikā spēkā esošajiem normatīvajiem aktiem, noslēdz šādu vienošanos, turpmāk – Vienošanās
1. VIENOŠANĀS PAMATOJUMS
Vienošanās tiek slēgta ievērojot:

1.1. 07.06.2025. noslēgtā Līguma Nr. 0542/2025 “Par iepirkuma „ Par iepirkuma Nr. ID Nr. KNP 2025/1-EK  1. daļas - Būvniecības dokumentācijas izstrāde un autoruzraudzība pašvaldības objektam “V.Plūdoņa Kuldīgas vidusskolas stadiona pārbūve, Kuldīgā, Kuldīgas novadā”, izpildi”, turpmāk – Līgums, nosacījumus;
1.2. Publisko iepirkumu likuma 61. panta pirmo daļu, kas paredz iepirkuma līguma grozījumu pieļaujamību, ja paredzamie grozījumi nemaina iepirkuma līguma vispārējo raksturu (veidu un iepirkuma procedūras dokumentos noteikto mērķi) [..] un tie atbilst minētā panta nosacījumiem. Publisko iepirkumu likuma 61. panta trešās daļas 1., 2. un 3. punkts paredz, ka: “Būtiski iepirkuma līguma vai vispārīgās vienošanās grozījumi ir pieļaujami šādos gadījumos: 1) iepirkuma procedūras dokumenti un iepirkuma līgums vai vispārīgā vienošanās skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem iepirkuma līguma vai vispārīgās vienošanās izpildes aspektiem.”
1.3. Pasūtītājs 24.11.2025. saņēmis iesniegumu ar lūgumu pagarināt darba izpildes termiņu, pamatojoties uz Pakalpojuma izpildi kavējošiem objektīviem iemesliem – Pasūtītāja izsniegtās topogrāfiskās uzmērīšanas rezultātu pieejamības aizkavēšanos vismaz līdz 20.12.2025. Projektēšanai nepieciešamo uzmērījumu nodrošināšana aizkavēta Pasūtītāja vainas dēļ; tā apstrādei, ietveršanai projektā, kā arī rasējumu saskaņošanai arī nepieciešams zināms laika posms. 
Izvērtējot iepriekš minētos apstākļus, Puses konstatē, ka Līguma izpildes termiņa pagarinājumu ierosinošie un pamatojošie apstākļi atbilst Līgumā paredzētajiem termiņa pagarināšanu pieļaujošiem nosacījumiem un termiņš ir pagarināms. Pasūtītājs konstatē, un norāda, ka bez šo grozījumu veikšanas nav iespējams nodrošināt Līguma pušu pienākumu pienācīgu izpildi, jo izmaiņu mērķis ir nodrošināt ilgtspējīgu un būves būvniecībā paredzētu kvalitatīvu galarezultātu. Izmaiņas nebija iepriekš paredzamas, šādos apstākļos atrastos jebkurš potenciālais piegādātājs un izmaiņas netiek veiktas konkrēta pretendenta interesēs, attiecīgi, arī Iepirkuma rezultāti nemainītos pie šādiem apstākļiem.

1.4. Līguma esošās redakcija nosaka:
1.4.1. 2.1. punkts - Pakalpojuma izpildes paredzamie termiņi, ievērojot Līguma 4.nodaļā noteikto Pakalpojuma sniegšanas kārtību, ir – 6 (sešu) mēnešu un 10 (desmit) dienu laikā no Līguma noslēgšanas dienas (termiņš ietver saskaņojumu veikšanai nepieciešamo laiku ar Pasūtītāju, bet neietver tam sekojošu apstiprināšanas procesa laiku Kuldīgas novada pašvaldības būvvaldē (turpmāk - Būvvalde).
1.4.2. 2.2.2. punkts - Šī Līguma izpildes termiņu puses var grozīt, par to noslēdzot papildus vienošanos rakstveidā tikai (..), ja kādas Puses saistību neizpildes dēļ ir tikusi apgrūtināta otras Puses saistību izpilde.

2. VIENOŠANĀS PRIEKŠMETS
Puses vienojas pagarināt Pakalpojuma izpildes termiņu, izsakot Līguma 2.1. punktu šādā jaunā redakcijā:
“2.1. Pakalpojuma izpildes paredzamie termiņi, ievērojot Līguma 4. nodaļā noteikto Pakalpojuma sniegšanas kārtību, ir – 7 (septiņu) mēnešu un 10 (desmit) dienu laikā no Līguma noslēgšanas dienas (termiņš ietver saskaņojumu veikšanai nepieciešamo laiku ar Pasūtītāju, bet neietver tam sekojošu apstiprināšanas procesa laiku Kuldīgas novada pašvaldības būvvaldē (turpmāk - Būvvalde).”.

3. NOBEIGUMA NOTEIKUMI
3.1. Citi Līguma noteikumi, tajā skaitā Līguma summa, netiek grozīti un visas tiesiskās attiecības, kas netiek regulētas ar Vienošanos, apspriežamas pēc Līguma noteikumiem.

3.2. Vienošanās stājas spēkā, kad to parakstījušas abas Puses.
3.3. Vienošanās ir Līguma neatņemama sastāvdaļa. 

3.4. Vienošanās sastādīta latviešu valodā un parakstīta elektroniska dokumenta formā. 

4. PUŠU REKVIZĪTI
	Kuldīgas novada pašvaldība

Reģ. Nr. 90000035590
adrese: Baznīcas iela 1, Kuldīga, LV 3301

    Paraksts *           Artis Roberts

	AS "Siltumelektroprojekts"

reģ. Nr. 40003299454
Adrese: Kr. Barona iela 98, Rīga, LV1001
t. 67273414, e-pasts: info@sep.lv,  
          paraksts *           Mārtiņš Lauva


	
	


*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

